

**РЕПУБЛИКА СРБИЈА**

**ЈАВНИ ИЗВРШИТЕЉ КАТАРИНА СИМИЋ**

**Ваљево, Мишарска бр. 6**

**Пословни број. ИИВ 88/20**

**Дана: 01.03.2024. године**

Јавни извршитељ Катарина Симић, у извршном поступку извршног повериоцa **УНИВЕРЗАЛ БАНКА АД БЕОГРАД У СТЕЧАЈУ,** Београд, ул. Француска бр. 29, МБ 06031676, ПИБ 100003025, број рачуна 780-0000000000266-90 који се води код банке НАРОДНА БАНКА СРБИЈЕ, чији је пуномоћник адв. Војислав С. Недић, Београд, Дечанска 19, против извршног дужника **Градимир Жунац,** Ваљево, ул. Иве Андрића бр. 62, ЈМБГ 2106965770038, ради намирења потраживања, донео је дана 01.03.2024.

# ЗАКЉУЧАК

Oглашава се **ДРУГА ЈАВНА ПРОДАЈА,** путем усменог и јавног надметања, пописаних покретних ствари извршног дужника на Записнику о попису и процени покретних ствари посл. бр. ИИВ 88/20 од 19.08.2022. године и то:

1. **ТЕЛЕВИЗОР марке „GRUNDIG“ дијагонала 32 инча**, са пописном маркицом јавног извршитеља број 188- процењене вредности 15.000,00 динара, а почетна цена чини 30% од процењене вредности и износи **4.500,00 динара,**
2. **ТВ ВИТРИНА ОД БЕЛОГ МЕБЛА-ИВЕРИЦА**, са пописном маркицом јавног извршитеља 189- процењене вредности 20.000,00 динара, а почетна цена чини 30% од процењене вредности и износи **6.000,00 динара,**
3. **ВЕШ МАШИНА марке “BEKO”** са пописном маркицом јавног извршитеља 190- процењене вредности 16.000,00 динара, а почетна цена чини 30% од процењене вредности и износи **4.800,00 динара,**

Јавна продаја одржаће се дана 29.03.2024. године са почетком у 12:00 часова на адреси канцеларије јавног извршитеља Катарине Симић, у Ваљеву, ул. Мишарска бр. 6, те се овим Закључком позивате на продају.

Заинтересовани купци су обавезни најкасније до дана 01.03.2024. године да уплате на име јемства **10% од процењене вредности ствари** за коју ће се надметати на јавној продаји, на депозитни рачун јавног извршитеља Катарине Симић бр. **205-272931-72** код Комерцијалне банке а.д. Београд, са напоменом „јемство за учествовање на јавном надметању у предмету посл. бр. ИИВ 88/20” и да јавном извршитељу доставе доказ о уплаћеном јемству, а лица која претходно нису положила јемство не могу учествовати на јавном надметању.

У случају да на јавној продаји учествује више лица са уплаћеним јемством, а јавни извршитељ додели предметну покретну ствар најповољнијем понуђачу, јемство другог и трећег понуђача се задржава до уплате укупног износа купопродајне цене од стране најповољнијег понуђача у року од 15 (петнаест) дана.

Купац коме се додели покретна ствар је да положи цену, по којој се иста прода у року од 15 (петнаест) дана, од дана закључења јавне продаје на којој је купцу додељена покретна ствар. Порези и таксе које се плаћају услед преноса права својине на предметној покретној ствари падају на терет купца.

Ако најповољнији понудилац с јавног надметања не плати понуђену цену у датом року, јавни извршитељ ће закључком огласити да је продаја без дејства према њему и покретну ствар ће доделити другом по реду најповољнијем понудиоцу, који ће имати исти рок за плаћање понуђене цене као у овом закључку, и тако редом док се не исцрпе сви понудиоци са списка из закључка о додељивању покретне ствари.

Овај закључак објавиће се на огласној табли и електронској огласној табли Основног суда у Ваљеву. Извршни поверилац има право закључак објавити у средствима јавног обавештења о свом трошку, као и да о закључку обавести посреднике у продаји.

Заинтересована лица могу видети покретне ствари које су предмет продаје у општини Ваљево, Иве Андрића 62, код извршног дужника Градимира Жунца, а што је исти под претњом законских последица у обавези дозволити.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка није дозвољен правни лек. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_\_\_Катарина Симић |